Khinkali

Khinkali () on georgialaisen keittiön nyytti. Se valmistetaan kiertämällä taikina nyytiksi, joka täytetään lihalla tai kasviksilla ja mausteilla. Nyyttien konseptin uskotaan kulkeneen länteen Kiinasta Mongolian, Venäjän ja Georgian kautta mongolivalloittajien mukana 1200-luvulla.

Raaka-aineet 
Khinkalin täytteet vaihtelevat alueittain. Alkuperäinen resepti, niin sanottu khevsuruli, sisälsi vain jauhelihaa (lammas, nauta tai sianliha sekoitettuna), sipulia, chiliä, suolaa ja juustokuminaa. Nykyinen resepti, etenkin kaupungeissa käytetty kalakuri, sisältää yrttejä kuten persiljaa ja korianteria. Etenkin paastoaikana lihan sijasta täytteenä voidaan käyttää myös sieniä, perunoita tai juustoa. Halal- ja kosher-versiot eivät sisällä sianlihaa uskonnollisista syistä, vaan niissä käytetään naudan- tai lampaanlihaa.

Tapoja syödä 
Khinkali syödään sellaisenaan tai maustettuna jauhetulla mustapippurilla. Täyte on raaka nyyttiä valmistettaessa, joten kypsennyksen aikana mehut jäävät nyytin sisälle. Mehevyyden lisäämiseksi jauhelihaan lisätään usein lämmintä vettä tai lientä. Syöntitapa on erityinen: khinkalia syödään ensin imemällä täytemehut, jotta nyytti ei hajoaisi – kuten xiaolongbaon kohdalla. Yläosa, jossa taikinakäännökset kohtaavat, on sitkeä ja yleensä jätetään syömättä. Se jätetään lautaselle, jotta syötyjen nyyttien määrä voidaan laskea. Georgiassa tätä osaa kutsutaan nimellä kudi (, ’häntä’) tai kutši (, ’vatsa’).

Georgialaisen tavan mukaan khinkali syödään aina paljain käsin. Haarukan tai muun välineen käyttöä pidetään virheellisenä tai lapsellisena, koska mehut voivat valua ulos ja pilata nautinnon.

Alkuperä
Khinkalin alkuperästä ei ole yksimielisyyttä: sitä on arveltu mongolivalloittajien tuliaisena Kiinasta, tai vaihtoehtoisesti se on peräisin Georgian vuoristosta. Legendan mukaan khinkali saapui Mongoliaa pitkin Georgiaan 1200-luvulla, kun Georgia oli Silkkitien varrella. Mongolivalloittajat täyttivät taikinaa lihalla säilyttääkseen sen paremmin ratsastaessaan. He puolestaan olivat oppineet nyyttien valmistuksen kiinalaisilta naapureiltaan.

Toisten lähteiden mukaan ruoka on peräisin Georgian pohjoisvuoristosta Tbilisin yläpuolelta, missä se oli erityisesti paimenten ruoka talvisin. Aidosta alkuperästä leikkimielisesti kiistelevät sekä Tušetin että Pšavin alueet.

Aluksi täytteenä oli lammas, joka oli yleisintä vuoristoalueilla. Kun khinkali levisi kaupunkeihin, syntyivät variaatiot, joissa täytteenä oli myös sika tai nauta, ja myöhemmin kehitettiin kasvisversioita kuten sienillä tai perunalla täytettyjä. Näitä syödään Georgiassa erityisesti ortodoksien paastopäivinä.

Alueelliset erot
Pasanaurin khinkalia pidetään yleisesti parhaana Georgiassa.

Katso myös
 Hingel
 Manti
 Momo (ruoka)
 Xiaolongbao

Lähteet
 Jacob, Jeanne; Ashkenazi, Michael (19. maaliskuuta 2007). The World Cookbook for Students. Greenwood Press.  Google Booksin kautta.
 Goldstein, Darra (19. maaliskuuta 1999). The Georgian Feast: The Vibrant Culture and Savory Food of the Republic of Georgia. University of California Press.  Google Booksin kautta.
 "About Food – Khinkali". Georgia About. 2012-08-19. Viitattu 23.3.2023.
 Georgia Today (26.5.2022). "Khinkali: A Primer for the Uninitiated and the Curious". Georgia Today. Viitattu 15.3.2023.
 "Georgians have the Mongols to thank for their favourite dumpling". South China Morning Post. 13.10.2016. Viitattu 6.3.2023.
 Ponsford, Matthew. "Georgia's giant dumpling born from conquest". BBC. Viitattu 6.3.2023.

 Lähteet 

Luokka:Georgialainen keittiö